HIVATALOS KÖZLEMÉNYEK A M. KIR. FÖLDTANI INTÉZETBŐL. 
200 
HIVATALOS KÖZLEMÉNYEK A M. KIK. FÖLDTANI INTÉZETBŐL 
Az 1891-ik évi országos részletes geológiai felvételekről. 
A földmívelésügvi m. kir. Miniszter a m. kir. földtani intézet igazgatóságá¬ 
nak 1891-ik évi felvételi tervezetét jóváhagyván, az intézet tagjai az alant felsorolt 
3 csoportban a következő helyeken fognak dolgozni. 
Az első osztály tagjai Gesell Sándor hányatanácsos (osztályvezető) és dr. 
Posewitz Tivadar kir. s. geológus. Gesell Sándor bányatanácsos Szatmár megyé¬ 
ben, a nagybányai bányakerületben, a Nagybányától keletre, Felsőbánya felé foly¬ 
tatja bányageologiai felvételeit; dr. Posewitz pedig Máramarosmegyében, a Yissó 
és egyesült Tisza mentén fog geológiai tanulmányokat- és térképezést végezni. 
Dr. Pethő Gyula kir. osztálygeologus vezeti a második osztályt, a melynek 
tagja dr. Szontagh Tamás kir. s. geológus. Pethő Gyula folytatni fogja a múlt évben 
megszakadt feladatát, a Fehér-Körös folyó jobb oldalán, először is Boros-Sebestől 
EK-re ; azután pedig nyugatról-keletre tartva, a szomszédos térképlap feldolgozását 
kezdi meg. Szontagh Tamás munkaterve mindenekelőtt az Aradmegyébe eső Maros¬ 
völgy jobb oldalán, Tótvárad környékének geológiai részletes felvétele ; azután 
Arad-Krassó-Szörénymegyében a Maros baloldalán Labasincz, Zabalcz környékét 
tanulmányozza s esetleg még folytatja az 1889-ik évben megszakadt munkáját 
Biharmegyében, a Királyerdőben, Kopacsel-Drágcséke környékén. 
A harmadik osztály vezetője telegdi Roth Lajos kir. főgeologus. Tagjai 
Halaváts Gyula kir. osztálygeologus és dr. Schafarzik Ferencz kir. s. geológus. 
Roth Lajos folytatja geológiai felvételeit Krassó-Szörénymegvében Stajerlaktól 
ENy-ra és E-ra. Roth Lajos szomszédságában, de inkább északra, Halaváts Gyula 
dolgozik, még pedig szintén Krassó-Szörénymegyében, a Resiczától Ny-ra elterülő 
hegységben. Schafarzik Ferencz az Alsó-Duna mentén az O-Ogradina és Szvini- 
cza közti hegységben végezi felvételi munkálatait. 
Böckh János kir. osztálytanácsos és a földtani intézet igazgatója, szintén az 
Alsó-Duna mentén a Szikevicza és Berszászka közti hegységben folytatja geológiai 
felvételeit és ezenkívül ellenőrzi az összes felvételi munkálatokat. Böckh igazgató¬ 
hoz szándékozik csatlakozni, hogy a felvételi munkálatokban részt vegyen, az inté¬ 
zet nemeslelkü pártfogója, semsei Semsey Andor úr is. 
Az országos geológiai felvételeket illetőleg úgy a meg} T ei hatóságok, mint az 
illető csendőrparancsnokságok hivatalból vannak értesítve. 
Az igazgatóság még azt is tervezi, hogy a rendes felvételi munkálatokon 
kívül dr. Schafarzik Ferencz kir. s. geológus, Svéd- és Norvégországba tanul¬ 
mányútra menjen, a hol a kőbánya-ipart fogná tanulmányozni és az intézeti 
kőkoczka-gyüjtemény kiegészítésére összehasonlító anyagot is gyűjtene. 
